Etgar Keret

**Etgar Keret** (en hebreo אֶתְגָּר קֶרֶת), nado en Ramat Gan o 20 de agosto de 1967, é un escritor israelí, coñecido polos seus contos, novelas gráficas e guións para cine e televisión. O seu estilo literario caracterízase por ser simple e directo e o emprego de termos coloquiais e vulgares.

## Traxectoria
É o terceiro fillo de pais sobreviventes do Holocausto. Mora en Tel Aviv coa súa dona, Shira Geffen, e seu fillo Lev. É profesor na Universidade Ben-Gurion do Negev en Beer Sheva, e na Universidade de Tel Aviv.

O primeiro traballo publicado de Keret foi *צינורות*, "Tzinorot", en 1992, un conxunto de contos que non tivo repercusión no seu día. O seu segundo libro, *Saudades de Kissinger* (''געגועיי לקיסינג'ר'', "Ga'aguai le-Kissinger", 1994), outra serie de contos, foi o que captou a atención do público.

Keret foi coautor de varios cómics, entre eles *לא באנו ליהנות*, "Lo banu leihanot", 1996, canda Rutu Modan e *סמטאות הזעם*, "Simtaot Hazaam", 1997, con Asaf Hanuka. En 1999, cinco dos seus contos foron traducidos ao inglés, e adaptados a novelas gráficas baixo o título de *Jetlag*. Os ilustradores foron cinco membros do colectivo Actus Tragicus.

En 1998, Keret publicou *O condutor de autobús que quería ser Deus* (*הקייטנה של קנלר*, *Ha-kaitanah Shel Kneller*), unha colección de contos curtos. O conto do título, o maior da colección, relata a historia dun mozo que se mata e procura o amor na vida despois da morte. Este conto foi adaptado na novela gráfica *Pizzeria Kamikaze* (2006), de Asaf Hanuka. As últimas coleccións de contos de Keret son *Anihu* (אניהו, literalmente *Eu son el*, 2002) e *Pitom Defikah Ba-delet* (*פתאום דפיקה בדלת*).

Keret tamén escribiu un libro infantil, *Dad Runs Away with the Circus* (2004), ilustrado por Rutu Modan.

Keret publicou algúns dos seus traballos na páxina web en hebreo "Bimah Hadashah".

## Cine, TV e radio 
Keret traballou no cine e televisión israelís, como pode ser en tres temporadas como guionista do popular programa de sketchs *The Cameri Quintet*. Tamén escribiu o guión para a película para TV de 2001 ''Aball'e*, protagonizada por Shmil Ben Ari.

En 2006, *Wristcutters: A Love Story*, unha comedia negra ou de amor baseada na novela de Keret *Kneller's Happy Campers*, estreouse no Festival de Cinema de Sundance, adaptada polo cineasta Goran Dukić nun filme protagonizado por Patrick Fugit, Shannyn Sossamon, Tom Waits e Will Arnett.

Etgar e a súa muller Shira dirixiron no 2007 *Jellyfish*, baseado nun conto de Shira.

*$9.99*, unha película de animación, usando o stop motion, estreouse no 2009. Escrita por Keret e dirixida por Tatia Rosenthal, é unha coprodución australiana-israelí que presenta as voces de Geoffrey Rush, Anthony LaPaglia e outros actores australianos de renome.

En 2010 estreouse unha curtametraxe baseada nun conto de Keret, adaptado polo polaco Krzysztof Szot. O filme, *Wyłączność*, foi presentado no Festival de Cine de Cannes.

A obra de Keret é frecuentemente escoitada na National Public Radio, no programa *This American Life*, onde se deu lectura a oito dos seus contos.

En outubro de 2011, o programa *Selected Shorts* adicou un día a facer lecturas ao vivo de varios contos de Keret. O propio Keret introduciu varias das historias.

En agosto de 2012, a curtametraxe "Glue"  baseada no conto de Etgar Keret "Crazy Glue", participou no Festival de Cine Internacional de Rhode Island.

miniatura|200px|Autógrafo de Keret.

## Premios 
Keret recibiu o premio literario do primeiro ministro, así como tamén o premio cinematográfico do ministerio de cultura. No 2006 foi escollido como artista destacado da prestixiosa Fundación de Excelencia Cultural Israelí.

En 1993 obtivo o primeiro premio do Festival de Teatro Alternativo de Akko por *Entebbe: A Musical*, que escribiu con Jonathan Bar Giora.

A curtametraxe *Malka Lev Adom* (1996), que Keret escribiu e dirixiu con Ran Tal, gañou un premio da Academia de Cine Israelí e o primeiro posto no Internationales Festival der Filmhochschulen München. O filme *Jellyfish'', recibiu a Caméra d'Or no Festival de Cannes 2007. *Saudades de Kissinger* gañou en 2008 JQ Wingate Prize.

Keret estivo no xurado no 2010 no Neustadt International Prize for Literature.

En 2010, Keret recebiu a distinción de Chevalier (cabaleiro) da Ordre des Arts et des Lettres francesa.

miniatura|Etgar Keret con Jonas Karlsson no 2009.

## Notas 
## Véxase tamén 
### Ligazóns externas 
* Etgar Keret - Páxina oficial
* Israel Cultural Excellence Foundation - Biografía 
* Entrevista, *The Observer*, 13 de febreiro de 2005.
* Entrevista  *The Believer* (abril 2006).
* Entrevista, *Tikkun* (setembro/outubro 2005).
* Conversación con Etgar Keret, Pandalous
* WWB entrevista a Etgar Keret en Tradition, Translation, and Alien Toasters, Words Without Borders
* "Second Chance" - conto en *Guernica Magazine* (xaneiro de 2010)
* *Glue* Páxina oficial da película.